שיחה:לשון סגי נהור

message: ערך זה נראה בעיני כקצרמר שלא יתפתח, ולכן מקומו בויקימילון. כיוון שכבר היו לי הפתעות בעניין זה אשאל: האם למישהו יש תוכניות לפתח ערך זה? דוד שי 13:08, 16 ספט' 2004 (UTC)
אמנם לא אני יצרתי את הערך ועתה רק שיכתבתי אותו, אך לדעתי הוא חשוב מאד בבלשנות ובספרות. הואיל ואינני בקיא בתחום, אין באפשרותי להרחיבו מעבר לכך, אולם אני יודע כי הוא חשוב ולכן אל תזדרז להסירו. בדרך כלל, בנות לומדות בלשנות וספרות ומאחר שאנו מקופחים בעניין זה, לא נותר לנו אלא להמתין ביתר סבלנות.
הנה, זה עתה הרחבתי את חכמי חלם ובית שערים. 
שנה טובה, בן הטבע 13:35, 16 ספט' 2004 (UTC)

message: יופמיזם, כפי שהוסיף אלמוני, אינו מתאים. odedee • שיחה‏ 03:38, 17 אפריל 2006 (UTC)
איפמיזם אכן אינו מתאים. מסיר.--128.139.104.116 01:32, 22 יוני 2006 (IDT)
למה וויקי האנגלית עדיין מפנה לכאן מהערך Euphemism? אפשר להסיר? Raistlin8r 23:21, 31 יולי 2006 (IDT)
replies: text: עברו שמונה חודשים מאז ההערה לעיל וכרגע יש כמעט שלושים ויקיפדיות זרות שמפנות לכאן מהערך  יוּפֶמִיזְם. האם יש איזושהי פרוצדורה או בוט לתיקון הטעות או שמישהו צריך לשנות את כל הקישורים ידנית? הביטוי בעברית ליוּפֶמִיזְם הוא ד"א לָשׁוֹן נְקִיָּה - איך עדיף להטביל את הערך בוויקי העברית? דן 05:33, 31 במרץ 2007 (IDT)
replies: text: :כצעד ראשון הסרתי בוויקיפדיה האנגלית את הבינוויקי שמפנה לכאן, ואני מקווה שהבוטים יגלו זאת ויסירו גם בוויקיפדיות אחרות. כאשר ייכתב לשון נקייה, ניתן יהיה לתת בינוויקי אליו. דוד שי 08:15, 31 במרץ 2007 (IDT)
replies: text: ::הבוט FlaBot הוסיף את כל הבינוויקים השגויים שוב. למה? דן 01:17, 11 באפריל 2007 (IDT)
replies: text: :::הוספתי בינוויקים. בוויקי אנגלית ההגדרה נראית לא מתאימה, אבל העיפו מבט כאן: http://www.bartleby.com/61/62/A0346200.html - מלבד זאת - בוויקי גרמנית וצרפתית הביטוי נראה זהה. דן 23:45, 26 באפריל 2007 (IDT)
thread_title: מבוקש בינוויקי

message: שלום רב, האין השימוש בלשון סגי נהור שווה לאירוניה בה המשמעות האמיתית הפוכה מהמשמעות המילולית?
replies: text: כאשר עגנון כתב: "בית חיים ישן יש במערבה של צפת", הוא בוודאי לא עשה זאת באירוניה, ולדעתי עיקר השימוש בלשון סגי נהור איננו אירוני. דוד שי 12:09, 3 באפריל 2007 (IDT)
thread_title:  סגי נהור 

message: לדעתי,רצוי למחוק את הדוגמה מהמילון לעברית מדוברת,זה לא ישנה הרבה.שנוזיהו 07:14, 21 באוקטובר 2007 (IST) משתמש:שנוזיהו 07:13,21 באוקטובר 2007
thread_title:  הדוגמה מהמילון לעברית מדוברת 

message: במשנה  יש מסכת ששמה הוא סגי נהור- טהרות (כאשר היא עוסקת כמעט ורק בטומאות)
thread_title:  יש עוד מקור בולט 

message: התופעה המופיעה בספר איוב, כמו גם במקומות נוספים במקרא היא "תיקון סופרים" במקומות בהם היה חשש לחילול כבוד השם, ערכו הסופרים המאוחרים תיקון בגוף הטקסט.
ולכן בפסוק בו מתקבל הרושם כאילו יקלל איוב את אלהים, שונה הטקסט ונכתב - ברך אלהים ומות.
thread_title:  הדוגמא שניתנה ללשון סגי נהור בספר איוב, אינה לשון סגי נהור אלא תיקון סופרים 

message: "ויאמר אל עמו הנה עם בני ישראל רב ועצום ממנו : הבה נתחכמה לו פן ירבה והיה כי תקראנה מלחמה ונוסף גם הוא על שנאינו ונלחם בנו ועלה מן הארץ"
האות ו' משמשת כזמן עתיד, כלומר: ואז עם ישראל יתוסף אל שונאינו, והוא (עם ישראל) ילחם בנו, והוא (אותו עם) יעלה מן הארץ.
replies: text: ראה ברש"י שם. --בברכה, טישיו - שיחה 02:21, 4 באפריל 2011 (IDT)
replies: text: :אמנם רש"י מפרש כך, אבל הקורא אינו מבין זאת מהטקסט כפי שנכתב ולכן הדוגמא אינה משרתת את מטרתה. יתר על כן, בהפניה למקור, לא מוזכר כלל רש"י אלא ההפניה היא למקרא עצמו, אם בכ"ז משאירים את הדוגמא הזו, כדאי לפחות לציין שזו דעתו של רש"י -דרש ולא פשט. 89.139.202.127 06:52, 5 באפריל 2011 (IDT)
replies: text: ::רש"י אומר זאת בדרך פשט ולא בדרך דרש. אך יש לציין, שזה פירושו של רש"י. --בברכה, טישיו - שיחה 06:54, 5 באפריל 2011 (IDT)
thread_title:  הדוגמא שניתנה מספר שמות אינה לשון סגי נהור אלא משפט של מלך מצרים 

message: נאמר בערך שהמונח סגי נהור נזכר לראשונה בבראשית רבה. אבל מיד לאחר מכן מובא אזכור מהבבלי. מקובל שהבבלי נחתם בשנת 500 לערך. לא בטוח שבראשית רבה קודם לבבלי. אלי לייטנר - שיחה 14:07, 27 באוגוסט 2012 (IDT)
thread_title:  האזכור הראשון